CELEX: 32006D0474
Language: et
Date: 2006-07-06 00:00:00
Title: 2006/474/EÜ: Komisjoni otsus,  6. juuli 2006 , millega sätestatakse meetmed A-tüüpi gripiviiruse alatüübi H5N1 põhjustatud kõrge patogeensusega linnugripi levimise ennetamiseks liikmesriikide loomaaedades ja heakskiidetud asutustes, instituutides või keskustes peetavatel lindudel ning millega tunnistatakse kehtetuks otsus 2005/744/EÜ  (teatavaks tehtud numbri K(2006) 3054 all)   (EMPs kohaldatav tekst)

8.7.2006   
            
            
               ET
            
            
               Euroopa Liidu Teataja
            
            
               L 187/37
            
         
      KOMISJONI OTSUS,
   6. juuli 2006,
   millega sätestatakse meetmed A-tüüpi gripiviiruse alatüübi H5N1 põhjustatud kõrge patogeensusega linnugripi levimise ennetamiseks liikmesriikide loomaaedades ja heakskiidetud asutustes, instituutides või keskustes peetavatel lindudel ning millega tunnistatakse kehtetuks otsus 2005/744/EÜ
   (teatavaks tehtud numbri K(2006) 3054 all)
   (EMPs kohaldatav tekst)
   (2006/474/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 10 lõiget 4,
   võttes arvesse nõukogu 20. detsembri 2005. aasta direktiivi 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ (2) kehtetuks tunnistamise kohta, eriti selle artikli 56 lõiget 3, artikli 57 lõiget 2, artikli 63 lõiget 3 ja artikli 66 lõiget 2,
   ning arvestades järgmist:
   
               (1)
            
            
               Lindude gripp on kodulindude ja lindude nakkav viirushaigus, mis põhjustab suremust ja häireid, võib kiiresti omandada episootilised mõõtmed, kujutada endast tõsist ohtu loomade ja inimeste tervisele ning vähendada järsult kodulinnukasvatuse tasuvust.
            
         
               (2)
            
            
               Komisjoni 21. oktoobri 2005. aasta otsuses 2005/744/EÜ, millega kehtestatakse liikmesriikides nõuded A-tüüpi gripiviiruse alatüübi H5N1 põhjustatud kõrge patogeensusega lindude gripi ennetamiseks loomaaedades peetavatel haigusele vastuvõtlikel lindudel, (3) on vastu võetud teatavad nõuded seoses loomaaedades peetavate lindude bioohutuse ja vaktsineerimisega, pidades silmas kõrge patogeensusega A-tüüpi gripiviiruse alatüübi H5N1 ohtlikkust. Otsuses on sätestatud ka, et liikmesriigid esitavad komisjonile loomaaedades peetavate lindude vaktsineerimise kava.
            
         
               (3)
            
            
               Direktiivis 2005/94/EÜ on kehtestatud muu hulgas vangistuses peetavate lindude, nagu loomaaedades peetavate lindude linnugripi vastane vaktsineerimine ning on sätestatud, et komisjon kehtestab vaktsineerimise üksikasjalikud eeskirjad. Otsuses on sätestatud ka, et liikmesriigid esitavad komisjonile heakskiitmiseks kodulindude ja teiste vangistuses peetavate lindude ennetava vaktsineerimise kava.
            
         
               (4)
            
            
               Nõukogu 29. märtsi 1999. aasta direktiivis 1999/22/EÜ, mis käsitleb metsloomade pidamist loomaaedades, (4) määratletakse loomaaia mõiste, mida kõnealuse direktiiviga hõlmatakse. Kõnealust loomaaia mõistet tuleks arvestada käesoleva otsuse kohaldamisel.
            
         
               (5)
            
            
               Nõukogu 13. juuli 1992. aasta direktiivis 92/65/EMÜ (milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A lisa I osas osutatud ühenduse erieeskirjades sätestatud loomatervishoiu nõudeid, ning nende impordiks ühendusse), (5) on sätestatud eeskirjad, mis käsitlevad loomadega kauplemist heakskiidetud asutuste, instituutide või keskuste vahel.
            
         
               (6)
            
            
               Arvestades, et loomaaedades, heakskiidetud asutustes, instituutides või keskustes peetavad linnud elavad vangistuses ja ei puutu tavaliselt kokku kodulindude või teiste vangistuses elavate lindudega ning ei ole seetõttu kodulindude ja teiste vangistuses elavate lindude jaoks nakkusohtlikud, ning arvestades loomaaedades peetavate lindude väärtusega, on nende lindude ennetav vaktsineerimine kohane lisaennetusmeede. Seepärast on asjakohane kehtestada ühenduse tasandil üksikasjalikud eeskirjad loomaaedades, heakskiidetud asutustes, instituutides ja keskustes peetavate lindude vaktsineerimise suhtes, mida liikmesriigid peaksid järgima, kui nad peavad asjakohaseks selliseid linde vaktsineerida.
            
         
               (7)
            
            
               Samuti on asjakohane kehtestada ühenduse tasandil üksikasjalikud bio-ohutusmeetmete eeskirjad, et ennetada liikmesriikides A-tüüpi gripiviiruse alatüübi H5N1 põhjustatud kõrge patogeensusega linnugripi levikut loomaaedades, heakskiidetud asutustes, instituutides ja keskustes peetavatele lindudele, et kaitsta looduslikku loomastikku ja säilitada bioloogilist mitmekesisust.
            
         
               (8)
            
            
               Seetõttu on asjakohane heaks kiita vaktsineerimiskavad, mis liikmesriigid on esitanud vastavalt otsusele 2005/744/EÜ ja direktiivile 2005/94/EÜ.
            
         
               (9)
            
            
               Selguse huvides tuleks seepärast otsus 2005/744/EÜ tühistada ja asendada see käesoleva otsusega.
            
         
               (10)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Käesoleva otsusega kehtestatakse üksikasjalikud eeskirjad:
   
               a)
            
            
               mida kohaldatakse, et ennetada A-tüüpi gripiviiruse alatüübi H5N1 (edaspidi “HPAI H5N1”) põhjustatud lindude gripi levikut metslindudelt loomaaedades, heakskiidetud asutustes, instituutides või keskustes peetavatele lindudele;
            
         
               b)
            
            
               loomaaedades, heakskiidetud asutustes, instituutides ja keskustes peetavate lindude vaktsineerimiseks.
            
         2.   Käesoleva otsusega kiidetakse heaks komisjonile esitatud teatavad otsuse 2005/744/EÜ artikli 5 lõike 1 kohased loomaaedades, heakskiidetud asutustes, instituutides ja keskustes peetavate lindude ennetava vaktsineerimise kavad ning direktiivi 2005/94/EÜ kohased ennetava vaktsineerimise kavad.
   Artikkel 2
   Käesolevas direktiivis kasutatakse direktiivis 2005/94/EÜ määratletud mõisteid.
   Lisaks kasutatakse direktiivi 1999/22/EÜ artiklis 2 määratletud loomaaia mõistet ning direktiivi 92/65/EMÜ artikli 2 punkti 1 alapunktis c määratletud heakskiidetud asutuste, instituutide ja keskuste mõistet.
   Artikkel 3
   Liikmesriigid võtavad vajalikke ja asjakohaseid meetmeid, et vähendada HPAI H5N1 põhjustatud lindude gripi kandumise ohtu metslindudelt loomaaedades, heakskiidetud asutustes, instituutides ja keskustes peetavatele lindudele, võttes arvesse I lisas sätestatud kriteeriume ja ohutegureid.
   Konkreetsest epidemioloogilisest olukorrast sõltuvalt on kõnealuste eeskirjade eesmärk eelkõige ära hoida otseseid ja kaudseid kokkupuuteid metslindude, eelkõige veelindude, ning loomaaedades, heakskiidetud asutustes, instituutides ja keskustes peetavate lindude vahel.
   Artikkel 4
   Direktiivi 2005/94/EÜ artikli 56 lõike 2 kohaselt esitatud HPAI H5N1 vastased ennetava vaktsineerimise kavad on riskianalüüsi alusel suunatud loomaaedades, heakskiidetud asutustes, instituutides ja keskustes peetavatele lindudele.
   Kui liikmesriigid esitavad direktiivi 2005/94/EÜ artikli 56 lõike 2 kohaselt HPAI H5N1 vastased loomaaedades, heakskiidetud asutustes, instituutides ja keskustes peetavate lindude ennetava vaktsineerimise kavad:
   
               a)
            
            
               koostatakse kõnealused kavad käesoleva otsuse II lisas sätestatud nõuete kohaselt ning
            
         
               b)
            
            
               sisaldavad need kavad lisaks direktiivi 2005/94/EÜ artikli 56 lõikes 2 sätestatud informatsioonile nende loomaaedade, heakskiidetud asutuste, instituutide ja keskuste täpseid aadresse, kus vaktsineerimist teostatakse.
            
         Artikkel 5
   1.   Direktiivi 2005/94/EÜ artikli 56 lõike 2 kohaselt liikmesriikide poolt esitatud ja käesoleva otsuse III lisas loetletud ennetava vaktsineerimise kavad kiidetakse heaks.
   2.   Loomaaedades, heakskiidetud asutustes, instituutides ja keskustes peetavate lindude vaktsineerimise kavad, mis liikmesriigid on otsuse 2005/744/EÜ kohaselt esitanud ja mis on loetletud käesoleva otsuse III lisas, loetakse käesoleva artikli 1 lõike mõistes heakskiidetuks.
   3.   Komisjon avaldab loomaaedades, heakskiidetud asutustes, instituutides ja keskustes peetavate lindude ennetava vaktsineerimise kavad, mis on loetletud III lisas.
   Artikkel 6
   Liikmesriigid võtavad käesoleva otsuse järgimiseks viivitamata vajalikud meetmed. Liikmesriigid teatavad nimetatud meetmetest viivitamata komisjonile.
   Artikkel 7
   Otsus 2005/744/EÜ tunnistatakse kehtetuks.
   Artikkel 8
   Käesolev otsus on adresseeritud liikmesriikidele.
   
      Brüssel, 6. juuli 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 29. Direktiivi on viimati muudetud Euroopa Parlamendi ja nõukogu direktiiviga 2002/33/EÜ (EÜT L 315, 19.11.2002, lk 14).
   
      (2)  ELT L 10, 14.1.2006, lk 16.
   
      (3)  ELT L 279, 22.10.2005, lk 75.
   
      (4)  EÜT L 94, 9.4.1999, lk 24.
   
      (5)  EÜT L 268, 14.9.1992, lk 52. Direktiivi on viimati muudetud direktiiviga 2004/68/EÜ (ELT L 226, 25.6.2004, lk 128).
   
      I LISA
      Artiklis 3 sätestatud meetmete rakendamisel loomaaias või heakskiidetud asutuses, instituudis ja keskuses arvesse võetavad kriteeriumid ja ohutegurid
      
                  1.
               
               
                  Loomaaia, heakskiidetud asutuse, instituudi või keskuse asukoht lindude rännuteel, eriti Aafrikast, Aasia kesk- ja idaosast ning Kaspia ja Musta mere piirkonnast tulevatel teedel.
               
            
                  2.
               
               
                  Loomaaia, heakskiidetud asutuse, instituudi või keskuse kaugus niisketest aladest, tiikidest, soodest, järvedest või jõgedest, kuhu rändavad veelinnud võivad koguneda.
               
            
                  3.
               
               
                  Loomaaia, heakskiidetud asutuse, instituudi või keskuse asukoht piirkondades, kus on rändlindude, eelkõige veelindude tihe asustus.
               
            
   
      II LISA
      Ennetava vaktsineerimise nõuded
      
                  1.
               
               
                  Läbiviidava vaktsineerimise ulatus
               
               
                  Vaktsineeritakse ainult loomaaias või heakskiidetud asutustes, instituutides ja keskustes peetavaid linde.
               
            
                  2.
               
               
                  Vaktsineeritavate lindude liigid
               
               
                  Koostatakse kõigi vaktsineeritavate lindude nimekiri koos individuaalse identifitseerimisega, nimekirja säilitatakse vähemalt 10 aastat alates vaktsineerimise kuupäevast.
               
            
                  3.
               
               
                  Vaktsineerimise kehtivus
               
               
                  Kõik loomaaias või heakskiidetud asutustes, instituutides ja keskustes vaktsineeritavad linnud tuleb vaktsineerida võimalikult kiiresti. Kõik vaktsineerimised loomaaias tuleb igal juhul lõpetada ühe nädala jooksul võimalikult kiiresti.
               
            
                  4.
               
               
                  Vaktsineeritud lindude ja neist saadud toodete teatav liikumiskeeld
               
               
                  Direktiivis 92/65/EMÜ määratletud heakskiidetud asutuste, keskuste ja instituutide vahelised vaktsineeritud lindude liikumised samas liikmesriigis või teistesse liikmesriikidesse on lubatud tingimusel, et linnud pärinevad sellises piirkonnas asuvast loomaaiast, heakskiidetud asutusest, instituudist või keskusest, mille suhtes ei kohaldata loomatervishoiupiiranguid seoses HPAIga. Direktiivi 92/65/EMÜ E lisa 3. osas sätestatud veterinaarsertifikaati lisatakse järgmised sõnad:
                  
                     “Otsuse 2006/474/EÜ kohaselt [kuupäev] linnugripi vastu vaktsineeritud linnud Vaktsiin ………”
                  
                  Kui need tingimused ei ole täidetud, ei või vaktsineeritud lindudega kaubelda ega neid vedada muidu kui ametliku järelevalve all samas liikmesriigis asuvate loomaaedade vahel või pärast seda, kui teine liikmesriik on andnud eriloa.
                  Igast vaktsineeritud lindude liikumisest liikmesriikide vahel peab päritolumaa pädev asutus TRACES süsteemis teatama sihtkohamaa pädevale asutusele.
                  Sellistelt lindudelt pärit saadused ei tohi jõuda toiduahelasse.
               
            
                  5.
               
               
                  Vaktsineeritud lindude märgistamine ja registreerimine
               
               
                  Vaktsineeritud linnud peavad olema üksikult tuvastatavad ja aruanded nende lindude kohta peavad sisaldama vastavaid märkmeid. Võimaluse korral varustatakse linnud vaktsineerimise ajal vaktsineerimise toimumisele osutava kustutamatu märgiga.
               
            
                  6.
               
               
                  Vaktsineerimiskampaania läbiviimine
               
               
                  Linnud vaktsineeritakse pädeva asutuse ametliku veterinaararsti järelevalve all. Viiruse võimaliku levimise vältimiseks tuleb võtta vajalikud meetmed. Järelejäänud vaktsiinikogused saadetakse tagasi vaktsiini levitamise kohta koos kirjaliku aruandega vaktsineeritud lindude ja kasutatud dooside arvu kohta.
                  Võimaluse korral võetakse lindude gripi seroloogiliste proovide jaoks vereproovid enne vaktsineerimist ja hiljemalt 30 päeva pärast vaktsineerimist. Aruandeid proovide tulemuste kohta tuleb alles hoida vähemalt 10 aastat.
               
            
                  7.
               
               
                  Kasutatav vaktsiin
               
               
                  Kasutatav inaktiveeritud vaktsiin on sobivalt formuleeritud ja mõjub ringleva viirusetüübi vastu. Seda kasutatakse tootja ja veterinaarasutuste juhiste kohaselt.
               
            
                  8.
               
               
                  Komisjoni teavitamine käesoleva kava rakendamisest
               
               
                  Üksikasjalik aruanne kava rakendamise kohta koos võetud proovide tulemustega esitatakse komisjonile ja liikmesriikidele toiduahela ja loomatervishoiu alalises komitees.
               
            
   
      III LISA
      Liikmesriikide loomaaedades, heakskiidetud asutustes, instituutides ja keskustes peetavate lindude ennetava vaktsineerimise heakskiidetud kavade nimekiri
      
                  Kood
               
               
                  Liikmesriik
               
               
                  Kava esitamise kuupäev
               
            
                  AT
               
               
                  Austria
               
               
                  21. aprill 2006
               
            
                  BE
               
               
                  Belgia
               
               
                  10. veebruar 2006
               
            
                  CZ
               
               
                  Tšehhi Vabariik
               
               
                  21. märts 2006
               
            
                  DE
               
               
                  Saksamaa
               
               
                  31. märts 2006
               
            
                  DK
               
               
                  Taani
               
               
                  20. veebruar 2006
               
            
                  EE
               
               
                  Eesti
               
               
                  6. märts 2006
               
            
                  ES
               
               
                  Hispaania
               
               
                  27. veebruar 2006
               
            
                  FR
               
               
                  Prantsusmaa
               
               
                  20. veebruar 2006
               
            
                  HU
               
               
                  Ungari
               
               
                  1. märts 2006
               
            
                  IE
               
               
                  Iirimaa
               
               
                  6. märts 2006
               
            
                  IT
               
               
                  Itaalia
               
               
                  6. märts 2006
               
            
                  LT
               
               
                  Leedu
               
               
                  6. märts 2006
               
            
                  LV
               
               
                  Läti
               
               
                  28. veebruar 2006
               
            
                  NL
               
               
                  Madalmaad
               
               
                  16. november 2005
               
            
                  PT
               
               
                  Portugal
               
               
                  29. november 2005
               
            
                  SE
               
               
                  Rootsi
               
               
                  28. veebruar 2006
               
            
                  UK
               
               
                  Ühendkuningriik
               
               
                  4. aprill 2006